Tervetuloa Armon kalliolle! Minä olen Petri Välimäki.
Olemme käsitelleet Jumalan armon ja rakkauden välittämistä.
Tämä on jo 10. ohjelma tässä sarjassa tätä aihekokonaisuutta.
Voit tarkemmin paneutua kaikkiin aiempiin TV7:n arkistossa.
Viime kerralla puhuimme Jumalan lapsen ja evankeliumin armon -
palvelijan varustuksesta, suojavarustuksesta, -
ja voimavaroista, joita Jumala haluaa hänelle antaa.
Havaitsimme, että oikeastaan kaikki hengelliset aarteet -
annetaan lahjana ja ne ovat Jeesuksessa vastaanotettavissa.
Tämän kerran aiheemme liittyy siihen, -
että yksi aivan ihana lahja on se, että meidän vajavaisten kautta -
Jumala pystyy antamaan rikasta hedelmää.
Tämä onkin aikamoinen askel meille monille.
Me iloitsemme niin valtavasti armosta -
Jeesuksen täytetyn työn tähden. Meille on vähän vieras ajatus, -
että meistä voi tulla hyvää hedelmää.
Kuten tänään huomaamme, Jumalan Sana opettaa selvästi, -
että Jumala tahtoo, että meidän kauttamme tulee hyvää hedelmää.
Se on tämän kerran erityinen aiheemme.
Jumalan antama hyvä hedelmä liittyy erityisesti elävään uskon suhteeseen,
minkä Hän halua meille antaa itsensä kanssa.
Nimenomaan suhteessa Häneen uskossa, armahdettuina -
ja uskossa Hänen antamanaan sitä voi todellakin tulla.
Tämä vaatii meitä hiukan tarkemmin paneutumaan siihen, -
mitä sana 'usko' oikeastaan merkitsee.
Se onkin aika monipuolinen sana täällä Raamatussa.
Kun tutkin sitä Raamatusta laajemmin, -
niin on itse asiassa kymmeniä erilaisia näkökulmia, -
joista voi lähestyä uskoa. Siitä puhutaan monissa eri merkityksissä.
Joitakin esimerkkejä alkukielisistä on kreikan sana 'pisteuoo', -
joka tarkoittaa 'uskoa'. 'Pistis' on 'usko'.
'Pistos' on 'uskova'. Heprean sanoja: 'aman', -
joka on 'luottava asenne Häneen, joka on luotettava'.
'Batah', joka tarkoittaa 'turvata Jumalaan' -
tai 'hasah', joka tarkoittaa 'paeta jonkin turviin'.
Näitten lisäksi Raamatussa on paljon muita näkökulmia.
Voisi tulla semmoinenkin ajatus, että mistä me saamme kiinni?
Onko näissä jotain yhteistä, mistä voimme ottaa kiinni?
Mitä tämä usko lopultakin on, -
kun se tuntuisi ikään kuin hajoavan jonkun mielessä.
Itselläni on ollut hyvin hienoa havaita sellainen asia, -
että kaikissa eri muodoissa hyvin usein on -
helposti ja selkeästi nähtävissä, että aina on kysymyksessä suhde.
Suhde Jumalan ja ihmisen välillä.
Siis suhde syntisen ja Hänen Vapahtajansa välillä.
Suhde Isän ja lapsen välillä.
Suhde Jumalan ja Hänen kansansa välillä.
Suhde Jumalan ja seurakunnan välillä.
Oikeastaan haluaisin sanoa tämän näin: -
suhde sinun ja Jeesuksen välillä.
Usko on suhde Jeesukseen, suhde Jumalaan.
Tuossa suhteessa on hyvin monia erilaisia ilmenemismuotoja.
Jos otamme esimerkkejä eri yhteyksissä toteutuvasta uskosta, -
niin voimme ottaa ensin pelastavan uskon, -
joka aiheemme kannalta on tietysti hyvin tärkeä.
Siitä olemme puhuneet jo aika paljon. Nyt viittaan vain lyhyesti.
Uskon, että sitä on jo se, kun heikoimmaksikin itsensä kokeva, -
mutta sydämestään tarkoittaen, kutsuu Jeesusta sydämeensä -
ja turvautuu Hänen täytettyyn työhönsä.
"Jokainen Häntä avuksi huutava pelastuu.
Hän myös voi täydellisesti pelastaa ne, -
jotka Hänen kauttaan Jumalan tykö tulevat."
Huomaatko, näissäkin lupauksissa on jo tuo suhde?
Jokainen, joka huutaa avuksi Herran nimeä, pelastuu.
Siinä on siis Jeesus - tarkkaan alkukielellä tämä vielä korostuu -
Hän, joka nimenomaan tekee sen pelastustyön.
Hän ensin kutsuu meitä ja sitten vie sen myös päätökseen.
Mutta siinä on myös ihminen, joka huutaa Häntä avuksi.
Tai Hän myös voi täydellisesti pelastaa ne, -
jotka Hänen kauttaan Jumalan tykö tulevat, koska Hän aina elää -
rukoillakseen heidän puolestansa. On täydellisesti pelastava Jeesus, -
mutta myös ihminen, joka tulee Hänen luokseen.
Autuaita ovat kaikki, jotka Häneen turvaavat jne.
Huomaamme, että hyvin moniin lupauksiin, -
myös pelastukseen, liittyy tämä suhde.
Itsessään avuton, heikko ihminen saa Jumalan vetämänä -
tulla Vapahtajan luo, joka mielellään pelastaa.
Sitten Raamatussa puhutaan paljon ihmeitä tekevästä uskosta.
Se on todella tässä Jumalan Sanassa hyvin olennaisesti näkyvissä -
ja on hyvin tärkeä asia.
Olen todella saanut iloita monista todistuksista ja uskon, -
että nykyäänkin Jumala hoitaa ja parantaa - monella tavalla.
Luetaan yksi täältä Apostolien tekojen 3. luvusta.
Tämä on niin pitkä kertomus, etten ota kaikkea, mutta joitakin kohtia.
Pietari parantaa ramman.
Huomataan myöhemmin, että tämä väliotsikko on kyseenalainen.
Itse Raamatun suora teksti tarkentaa, kuka siinä oikeasti parantaa.
Siis tässä on äitinsä kohdusta asti rampa ihminen. Hän pyytää almua.
Ympärillä olevat ihmiset alkoivat mahdottomasti kiitellä -
ja kiinnittää huomiota Pietariin ja Johannekseen, -
mutta Pietarille tuli tarve kertoa, että nyt ollaan väärällä tiellä.
Sitten Pietari julisti evankeliumia -
ristiinnaulitusta ja ylösnousseesta Jeesuksesta. Sitten hän sanoo: -
Siis kenen uskosta tässä oli lopulta kysymys?
Oliko se sen ramman miehen uskosta?
Pietarin, Johanneksen uskon vahvuudesta?
Raamattu sanoo: usko, jonka Jeesus vaikuttaa, -
on hänelle antanut hänen jäsentensä terveyden.
Uusi käännös sanoo: usko, jonka Jeesus antaa.
Molemmissa lähde on sama.
Jeesus on sen uskon alkaja.
Huomaa, että tämä ihmeitä tekevä uskokin, -
tässä on aina tämä suhde.
Jos minä yritän, että uskokaa saaneenne, niin se on teille tuleva, -
otan sen niin kuin irti Jeesuksesta. Minä ponnistelen -
ja pistän sen toimimaan. Ihan hurjasti pinnistelen -
ja yritän saada aikaiseksi. Ehkä sinäkin olet kokeillut tätä -
ja huomannut, ettei se toimi niin.
Usko on suhde.
Jos sen sijaan opin kuuntelemaan Jeesusta, -
pysähdyn seuraamaan Häntä, omien ponnistelujen sijaan -
alan kasvaa Hänen armossaan/ tuntemisessaan, -
Hän saa vahvistaa minua Hänellä olevaan kutsumukseen.
Sitten Hän kehottaa rukoilemaan jonkun puolesta.
Kun se on Hänen antamaansa, se ihminen todella paranee -
tai saa juuri sen siunauksen, minkä Jumala on hänelle tarkoittanut.
Tällä tavalla on aivan erilaista, kun kuljemme suhteessa Häneen.
Meidän uskomme siinä suhteessa on vastaus Hänen antamaansa kutsuun.
Usko, jonka Jeesus vaikuttaa, on rohkaissut meidät palveluun.
Uskon, että Hän ihan jokaista yksilöllisen kutsumuksensa mukaan -
haluaa tässä vahvistaa.
Tähän liittyy jo hiukan seuraava uskon muoto, -
vaelluksessa vaikuttava usko.
Otetaanpa siitäkin hiukan, mitä apostoli siitä kirjoittaa, -
kun hän kuvaa itseään Galatalaiskirjeessä: -
Siis kenen uskossa apostoli sanoo elävänsä?
Jumalan Pojan uskossa.
Siis nyt olikin kysymys siitä, -
mihin Jeesus on hänet kutsunut ja Kristus hänessä vaikuttaa -
Jumalan Pojan antamaa uskoa.
Heprealaiskirjeen 11. luku on täynnä -
tällaista vaelluksessa vaikuttavaa uskoa.
Ihan Raamatun alkulehdiltä asti on henkilöitä, joista kerrotaan, -
että uskon kautta tapahtui tämä ja tämä -
uskon kautta tapahtui tämä ja tämäkin.
Uskon, että mikään niistä ei olisi voinut tapahtua -
ilman Jumalan antamaa uskoa.
Siinä ensimmäisessä jakeessa määritellään uskoa.
Usko on luja luottamus siihen, mitä toivotaan, -
ojentautuminen sen mukaan, mikä ei näy.
Kun Jumala kutsuu meitä johonkin, kuten Abrahamia palvelutehtäväänsä,
niin Jumala puhui Abrahamille.
Jumala antoi sen kutsun Abrahamille, -
mihin hänen piti mennä ja mitä hänen piti tehdä.
Kun Jumala kutsuu meitä tai on kutsunut aina palvelijoitaan, -
Hän antaa ensin sen toivon. Siinä ei sanota: -
luja luottamus siihen, mitä kurjaksi koetaan, -
vaan siihen mitä toivotaan. Hän laittaa sen asian sydämiimme.
Sitten me haluamme etsiä sitä Jumalan tahtoa -
ja alamme vahvistua, jopa ojentautua sen mukaan, -
minkä Jumala on antanut sydämiimme. Se siis tapahtuu uskon suhteessa -
Jumalaan - myös tämä vaelluksessa vaikuttava usko.
Uskon, että on hyvin tärkeää sekä meille Jumalan armon välittäjille -
että niille uusille Jumalan lapsille, joita tässä saamme palvella, -
ettemme johda heitä omatekoiseen uskon ponnisteluun ahdistuneina -
ja omaa heikkouttaan tuntien.
Yksi hengellinen isäni Vuolanteen Matti sanoi minulle aikanaan -
(kun yritin kovasti pakottaa Jumalaa toimimaan): -
"Petri, Jumalalta ei saa mitään pakottamalla, -
ainoastaan lahjaa vastaanottamalla."
Sain alkaa pienin asekelin opetella uskoa, missä me ymmärrämme, -
että Jeesus sanoo näin. Hän on puu, me olemme oksat.
"Ilman minua te ette voi mitään tehdä."
"Joka pysyy minussa ja jossa minä pysyn, se kantaa paljon hedelmää."
Hän lupaa, että se kantaa paljon hedelmää.
Se on Jeesuksen lupaus. Johanneksen saman luvun -
jakeessa 7 on aika erityinen Sana myös.
Jakeessa 7 Jeesus sanoo: -
Tuo sana ei ole tuo laajempi sanoma 'logos', -
vaan siinä on 'rhema', 'rhemata'.
Kun siis kuuntelemme Jeesusta ja kuljemme Hänen johdatuksessaan,
Jeesus sanoo, että tuo ihana sana toteutuu.
Apostoli sanoo myös: "Kaikki minä voin Hänessä, -
joka minua vahvistaa."
Me tarvitsemme Jumalan Pyhän Hengen voimaa.
Emme toimi omavoimaisina. Kun kutsumme Jeesusta sydämiimme, -
pyydämme Pyhän Hengen voimaa, että Hän vahvistaa, -
opastaa meitä, vie meidät palvelemaan, -
kutsumaan lähimmäisiämme, jotta he voivat tulla Jeesuksen omiksi.
Rukoillaan. Hän mielellään tekee sen. Hän oikein tahtoo antaa sen.
Rukoillaan nyt, että sinä saat kutsua uskon alkajaa ja täyttäjää, -
että Jeesus itse sydämessäsi antaa aitoa uskoa.
Rukoillaan, että Jumala antaa Pyhän Henkensä -
ja Hän johdattaa ja vahvistaa sinua niin, että hyvää hedelmää tulee.
Saamme joka päivä rukoilla sitä ja uskon, -
että Hän aina mielellään antaa. Saamme nyt rukoilla.
Yhdy tähän rukoukseen siellä ruudun toisella puolella.
Rukoillaan yhdessä. Hän on rikas antaja. Hän oikein tahtoo antaa.
Kiitos, rakas taivaallinen Isä, -
että Jeesuksen ristin veren ja ruumiin uhrin tähden saamme -
rukoilla Sinua. Anna Pyhä Henkesi.
Tule, Jeesus, Pyhässä Hengessä. Ole tämän ystävän sydämessä, -
joka juuri nyt tahtoo kutsua Sinua Vapahtajakseen.
Kiitos, että olet jo. Kiitos, että Sinä olet tullut.
Rakas ystävä, Jeesuksen nimessä ja veressä usko syntisi anteeksi.
Sanan mukaan olet Jumalan lapsi vastaanotettuasi Jeesuksen.
Kiitos, elävä Jumala, että saamme rukoilla tämän ystävän -
ja meidän kaikkien puolesta Pyhän Hengen voimaa palvelukseemme.
Tule, Jumalan Pyhä Henki. Täytä Pyhällä Hengellä ja voimalla.
Varusta, opeta kuulemaan Sinua ja elämään Sinun johdatuksessasi.
Kiitos, että saamme olla joka hetki armahdettuja, siitä käsin palvella.
Herramme Jeesuksen Kristuksen armo -
ja Jumalan täydellinen rakkaus olkoon kanssasi -
ja Pyhän Hengen voima. Ole siunattu, ystävä! Aamen.
On suuriarvoinen asia, että saamme olla välittämässä armon sanomaa -
ja monin tavoin tukemassa lähim- mäistämme elämään sitä todeksi.
Tarvitsemme varustusta. Tarvitsemme tukea.
Samoin ohjelman toteuttaminenkin tarvitsee tukea.
Sinä voit olla osa tätä palvelutehtävää.
Soittamalla numeroon 0600-10077 tuet noin 10 eurolla -
Armon kalliolla -ohjelmien lähettämistä.
Voit myös laittaa ruudussa näkyvään tilinumeroon viitteen kera tukesi -
ja sillä tavalla tukea tätä. Kiitos lahjastasi!
Kiitos, että saadaan näinkin yhdessä palvella.
Tekstitys: Tuula-Riitta Virrankare